XII FIRA DEL COMERÇ I VI FIRA AGRÍCOLA DE BETERA
10 de novembre de 2022

Vos informem que des de les regidories de Comerç i Agricultura i l'Associació de Comerciants de Bétera, organitzarem la XII Fira Comercial i VI Agrícola.

L'objectiu principal d'aquesta Fira, és contribuir en la promoció, dinamització i potenciació del sector agrícola i comercial de Bétera i donar a conèixer els nostres establiments comercials i de serveis a veïns i clients. En aquesta ocasió, i amb la finalitat d'optimitzar recursos i de consolidar tots dos sectors, les Fires del Comerç i Agrícola, es realitzaran conjuntament.

La Fira tindrà lloc els pròxims dies 2, 3 i 4 de desembre en el recinte de l'Albereda.

El termini de lliurament de les sol·licituds per a participar serà el comprès entre els dies 8 al 14 de novembre, tots dos inclusivament.

Per a realitzar la inscripció com a expositor en aquesta fira heu de fer-nos arribar la instància juntament amb les bases signades, per registre d'entrada electrònic o presencial, a l'Ajuntament de Bétera, carrer José Gascón núm. 9, en horari de dilluns a divendres de 9.00 a 14.00 hores, en el termini d'inscripció assenyalat.

Des de l'Ajuntament us animem a participar en aquesta nova edició de la Fira Comercial i Agrícola que estimem pot ser una iniciativa molt interessant per a dinamitzar i potenciar el teixit comercial i agrícola de la nostra localitat.

Més informació:

Departament ADL

C/José Gascón núm. 9

Tel. 96 160 03 51

adl@betera.es